gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4126, del 13-11-2001 (2001/10838)

ORDRE de 7 de novembre de 2001, de la Conselleria de Cultura i Educació, per la qual s'amplia el termini de presentació de justificacions de les ajudes econòmiques destinades al manteniment de centres d'Educació Infantil de primer cicle i d'altres institucions dedicades a l'atenció de la població menor de quatre anys, dependents de corporacions locals i entitats sense intenció de guany per a l'exercici 2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4126

Data del DOGV
:   13-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10578


Data del document
:   07-11-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE de 7 de novembre de 2001, de la Conselleria de Cultura i Educació, per la qual s'amplia el termini de presentació de justificacions de les ajudes econòmiques destinades al manteniment de centres d'Educació Infantil de primer cicle i d'altres institucions dedicades a l'atenció de la població menor de quatre anys, dependents de corporacions locals i entitats sense intenció de guany per a l'exercici 2001. [2001/A10934]
  
Per Ordre de 2 de març de 2001, de la Conselleria de Cultura i Educació, es van convocar ajudes econòmiques destinades al manteniment de centres d'Educació Infantil de primer cicle i d'altres institucions dedicades a l'atenció de la població menor de quatre anys dependents de corporacions locals i entitats privades sense intenció de guany per a l'exercici 2001 i es va establir, en l'apartat 2 de la base 11, que el termini màxim per a justificar la subvenció concedida finalitzaria el 19 d'octubre de 2001.
  
Això no obstant, esta Conselleria considera aconsellable la seua ampliació fins a una data posterior, en la mesura que no perjudica a tercers.
  
Per tot això, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
S'amplia, fins al 19 de novembre de 2001, el termini de què disposen els beneficiaris de les subvencions concedides per tal de presentar-ne les justificacions en la forma establida en la base 11, apartat 1, de l'Ordre de 2 de març de 2001.
  
DISPOSICIÓ FINAL
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 7 de novembre de 2001
  
El conseller de Cultura i Educació,
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 4059, del 07-08-2001 (2001/7863)

Informació pública de la suspensió de l'atorgament d'autoritzacions, llicències d'obra i instal·lacions i de parcel·lació per a la implantació d'antenes de telefonia mòbil, de l'Ajuntament de Gata de Gorgos.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7863


Organisme emissor
:   Ajuntament de Gata de Gorgos

Tipus de document
:   Anunci

Informació pública de la suspensió de l'atorgament d'autoritzacions, llicències d'obra i instal·lacions i de parcel·lació per a la implantació d'antenes de telefonia mòbil, de l'Ajuntament de Gata de Gorgos. [2001/X7863]
  
El Ple de l'Ajuntament, en la sessió del dia 19 de juny de 2001, va adoptar, entre altres, l'acord següent, per unanimitat i majoria absoluta del nombre legal de membres que integren la corporació:
  
Primer
  
De suspensió de l'atorgament autoritzacions, llicències d'obra i instal·lacions, i de parcel·lació, per a la implantació d'antenes de telefonia mòbil a tot el terme municipal de Gata de Gorgos, durant el termini d'un any, a fi de facilitar la redacció d'una modificació de les vigents normes subsidiàries de planejament municipal que zonifique, ordene i regule l'ús referit. Alhora, la referida ordenació podrà incloure's en el nou Pla General d'Ordenació de Gata de Gorgos i el seu terme municipal.
  
Segon
  
La suspensió acordada s'extingirà en el termini d'un any, i, en tot cas, amb l'aprovació definitiva del planejament de referència.
  
Tercer
  
Si dins de l'any de vigència de la suspensió es produïra la convocatòria de la informació pública, es mantindrà la mateixa per a les àrees les noves determinacions de planejament de les quals suposen modificació de l'ordenació urbanística, i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi del planejament de la seua reforma.
  
Quart
  
Publicar edicte anunciant la present suspensió en el Diari Oficial de la Generalitat Valenciana i en premsa comercial. La publicació oficial assenyalarà la data d'eficàcia i vigència de la suspensió acordada.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 4020, del 13-06-2001 (2001/5593)

Notificació en extracte de la Resolució de 28 de febrer de 2001. Expedient número 857.
--------------------------------------------------------------------------------------

### Dades del document

Número de DOGV
:   4020

Data del DOGV
:   13-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5593


Organisme emissor
:   Conselleria de Benestar Social

Tipus de document
:   Anunci

Notificació en extracte de la Resolució de 28 de febrer de 2001. Expedient número 857. [2001/A5593]
  
Com que no s'ha pogut practicar la notificació personal a les persones interessades, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer Fernando Madroñal, 52 d'Alacant, de 10.00 a 14.00 hores.
  
- Expedient número: 857.
  
- Persona interessada: José García Sierra.
  
- Últim domicili conegut: polígon El Rancho quarta fase bloc i porta f, de Morón de la Frontera (Sevilla).
  
- Resolució de data 28 de febrer de 2001, de la Direcció Territorial de Benestar Social d'Alacant, en què s'adopten els acords:
  
Variació de guarda d'acolliment residencial a acolliment familiar permanent amb família extensa i amb caràcter provisional des del 28 de febrer de 2001 del menor J.G.N.
  
Contra aquesta resolució, les persones interessades podran interposar un recurs davant l'ordre jurisdiccional civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3969, del 29-03-2001 (2001/2522)

Rotlle d'apel·lació número 157/2000. Cèdula de notificació.
-----------------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2522


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 157/2000. Cèdula de notificació. [2001/F2522]
  
La Secció Vuitena de Suport a l'Audiència Provincial de València ha dictat, en el rotlle d'apel·lació número 157/2000, la sentència que té l'encapçalament i la part dispositiva següents:
  
València, 30 d'octubre de 2000
  
La Secció Vuitena de Suport a l'Audiència Provincial ha vist les actuacions del judici verbal, registrades amb el número 157/2000, promogudes davant del Jutjat de Primera Instància i Instrucció número 2 de Requena, pel senyor Francisco Cordero Hernández contra Sierratrans, SA, el senyor Ángel Urbina Sánchez i l'entitat asseguradora Hermes, pendents davant d'aquesta sala en virtut del recurs d'apel·lació interposat per l'actor, senyor Cordero Hernández, representat per la procuradora senyora Pascual Casanova i defensat per la lletrada Carmen Campillos Capuz; ha comparegut i impugnat el recurs la part demandada. N'ha sigut ponent la senyora Beatriz de la Rubia Comos.
  
Decisió
  
S'estima el recurs interposat pel senyor Francisco Cordero Hernández contra la sentència dictada pel Jutjat de Primera Instància i Instrucció número 2 de Requena en data 4 de novembre de 1999, la qual es revoca en el sentit d'estimar la demanda interposada pel senyor Francisco Cordero, i es condemna els demandats a pagar solidàriament a l'actor la quantitat de cinc-centes mil pessetes (500.000 pessetes), interessos des de la data d'aquesta resolució, sense fer imposició de les costes de la instància i sense fer expressa imposició de les costes d'aquesta alçada.
  
No s'hi pot interposar cap recurs, sense perjudici si és el cas del que s'estableix en l'article 477.3 de la Llei d'Enjudiciament Civil.
  
Aquesta cèdula es publica en el Diari Oficial de la Generalitat Valenciana, perquè valga de notificació a la part incompareguda, el senyor Ángel Urbina Sánchez i Sierratrans, SA.
Diari Oficial de la Generalitat Valenciana


Sumari del DOGV 3994, del 08-05-2001 (2001/3856)

Informació pública de la proposta de pla de reforma interior per al desenvolupament de la unitat d'execució número 19.2 de sòl urbà.
------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3856


Organisme emissor
:   Ajuntament de Villena

Tipus de document
:   Anunci

Informació pública de la proposta de pla de reforma interior per al desenvolupament de la unitat d'execució número 19.2 de sòl urbà. [2001/F3856]
  
La Comissió de Govern de l'Ajuntament de Villena, en la sessió del dia 23 de febrer de 2001, i d'acord amb el que s'estableix en els articles 46 i 52 de la Llei 6/1994, de 15 de novembre, Reguladora de l'Activitat Urbanística, ha acordat sotmetre a informació pública una proposta de pla de reforma interior per al desenvolupament de la unitat d'execució número 19.2 de sòl urbà, del pla general d'ordenació urbana, que ha sigut presentada per l'agent urbanitzador de la dita unitat, Urbanización Huerto Real, SL.
  
Cosa que es fa pública, pel termini de 20 dies, comptats a partir de l'endemà de la inserció d'aquest anunci en el Diari Oficial de la Generalitat Valenciana, durant el qual les persones interessades poden presentar totes les observacions o al·legacions que estimen convenients. Amb caràcter previ a la inserció de d'aquest anunci en els diaris corresponents, ha sigut remés el preceptiu avís als titulars cadastrals afectats per aquesta proposta de pla de reforma interior.
  
La documentació podrà ser examinada en dies laborables i hores d'oficina, a les dependències municipals.
Diari Oficial de la Generalitat Valenciana


Sumari del DOGV 4053, del 30-07-2001 (2001/6651)

Modificació d'estatuts de l'organització empresarial denominada Asociación Empresarial de Residencias y Servicios Sociales de la Comunidad Valenciana (AERTE).
--------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6651


Organisme emissor
:   Conselleria d'Economia, Hisenda i Ocupació

Tipus de document
:   Anunci

Modificació d'estatuts de l'organització empresarial denominada Asociación Empresarial de Residencias y Servicios Sociales de la Comunidad Valenciana (AERTE). [2001/X6651]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut dipositada en aquesta oficina pública, adscrita a la Direcció General de Treball i Seguretat Laboral, l'Acta de Modificació d'Estatuts de l'organització empresarial denominada Asociación Empresarial de Residencias y Servicios Sociales de la Comunidad Valenciana (AERTE), que fou aprovada per l'Assemblea General Ordinària en data 14 de desembre de 1999 per quòrum suficient dels assistents, i consisteix en la modificació dels articles 3, 5 i 13, i adjunten la nova redacció dels seus estatuts.
  
S'hi dipositen els estatuts socials, sent el qui signa l'acta de modificació el senyor Juan Rafael Marco Cortes.
Diari Oficial de la Generalitat Valenciana


Sumari del DOGV 4108, del 17-10-2001 (2001/10540)

Correcció d'errades del concurs número PT/011/2001. Concessió del dret de superfície per a la construcció i explotació d'un complex esportiu i una àrea de servei en l'àmbit qualificat com a NNED-2 del PEDUI Àrea del Parc Temàtic Benidorm-Finestrat.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4108

Data del DOGV
:   17-10-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/10090


Data del document
:   17-10-2001

Organisme emissor
:   Sociedad Parque Tematico de Alicante, SA

Tipus de document
:   Correcció d'errades

Correcció d'errades

 Descriptors 

:   * contracte administratiu

Correcció d'errades del concurs número PT/011/2001. Concessió del dret de superfície per a la construcció i explotació d'un complex esportiu i una àrea de servei en l'àmbit qualificat com a NNED-2 del PEDUI Àrea del Parc Temàtic Benidorm-Finestrat. [2001/10537]
  
En el Diari Oficial de la Generalitat Valenciana número 4107, de 16 d'octubre de 2001, es publica el concurs número PT/011/2001, de la Societat Parc Temàtic d'Alacant, SA, referent a la concessió del dret de superfície per a la construcció i explotació d'un complex esportiu i una àrea de servei en l'àmbit qualificat com a NNED-2 del PEDUI Àrea del Parc Temàtic Benidorm-Finestrat, en què s'ha observat una sèrie d'erros que es corrigeixen a continuació:
  
En el punt 2, Objecte del contracte, on diu: «b) Lloc d'execució: Alacant»; ha de dir: «b) Lloc d'execució: Benidorm (Alacant)».
Diari Oficial de la Generalitat Valenciana


Sumari del DOGV 3936, del 09-02-2001 (2001/1195)

Recurs contenciós administratiu número 03/1374/2000.
----------------------------------------------------

### Dades del document

Número de DOGV
:   3936

Data del DOGV
:   09-02-2001

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2001/1195


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 03/1374/2000. [2001/M1195]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Tercera, fa saber:
  
Que Rosa Feliu Castelló, Rafael Hueso Feliu i Rosa Hueso Feliu han interposat recurs contenciós administratiu amb el número 03/1374/2000 contra la Resolució de l'Ajuntament de Náquera, de 6 d'abril de 2000, expedient número 216/1996, sobre cobrament de rebuts de morosos a canvi de cessió de la xarxa d'aigua potable d'urbanitzadora Bonanza.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 4050, del 25-07-2001 (2001/6875)

Informació pública del projecte d'actuació integrada i projecte d'urbanització en el carrer d'Eivissa i tram del carrer de Tenerife.
------------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6875


Organisme emissor
:   Ajuntament de Teulada

Tipus de document
:   Anunci

Informació pública del projecte d'actuació integrada i projecte d'urbanització en el carrer d'Eivissa i tram del carrer de Tenerife. [2001/S6875]
  
L'Alcaldia Presidència, per Decret de data 20 de juny de 2001, ha resolt:
  
«Primer. Sotmetre a informació pública l'alternativa tècnica del programa d'actuació integrada del carrer d'Eivissa i tram del carrer de Tenerife, presentat per la mercantil Construcciones Llobell, SL, que inclou projecte d'urbanització, per termini de 20 dies hàbils, comptadors des de l'endemà de l'últim edicte publicat en el diari Información d'Alacant o Diari Oficial de la Generalitat Valenciana, durant els quals els interessats podran formular al·legacions i suggeriments; tot això de conformitat amb els articles 46.3 i 53 de la Llei Reguladora de l'Activitat Urbanística.
  
Segon. Notificar a tots els interessats que figuren en els expedients a fi que puguen comparéixer i formular les al·legacions que estimen convenients.»
  
La documentació assenyalada podrà consultar-se, durant l'expressat període, en aquest ajuntament, Departament d'Obres, Urbanisme i Medi Ambient, durant els dies i hores d'oficina.
  
Aquesta informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant el termini indicat. Les proposicions juridicoeconòmiques podran presentar-se durant els cinc dies següents al venciment del termini anterior, en plica tancada. L'acte d'obertura de pliques se celebrarà en la següent data hàbil a la conclusió del termini per a presentar-les (si fóra dissabte es posposarà al dilluns següent).
  
La relació de titulars afectats és la que a continuació es relaciona, per si no fóra possible practicar notificació a qualsevol d'aquests, per resultar desconeguts, ignorar-se el lloc de notificació, o bé, si intentada aquesta, no s'haguera pogut practicar, servint la present publicació a tal efecte, de conformitat amb l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú:
  
Titular: Construcciones Llobell, SL
  
Domicili: av. del Portet núm. 1; Moraira-Teulada
Diari Oficial de la Generalitat Valenciana


Sumari del DOGV 4048, del 23-07-2001 (2001/6331)

RESOLUCIÓ d'11 de maig de 2001, de la Universitat Politècnica de València, per la qual nomena el senyor Juan Antonio García Manrique professor titular d'escola universitària de l'àrea de coneixement Enginyeria dels Processos de Fabricació, adscrita al Departament d'Enginyeria Mecànica i de Materials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4048

Data del DOGV
:   23-07-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/6331


Organisme emissor
:   Universitat Politècnica de València

Tipus de document
:   Resolució

RESOLUCIÓ d'11 de maig de 2001, de la Universitat Politècnica de València, per la qual nomena el senyor Juan Antonio García Manrique professor titular d'escola universitària de l'àrea de coneixement Enginyeria dels Processos de Fabricació, adscrita al Departament d'Enginyeria Mecànica i de Materials. [2001/Q6331]
  
De conformitat amb la proposta elevada per la comissió nomenada per a jutjar el concurs convocat per Resolució de 9 de juny de 2000, d'aquesta universitat, plaça número 76/2000, codi 1850 (BOE de 4 de juliol de 2000), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor Juan Antonio García Manrique, amb número de document nacional d'identitat 52343527, professor titular d'escola universitària de la Universitat Politècnica de València, de l'àrea de coneixement Enginyeria dels Processos de Fabricació, adscrita al Departament d'Enginyeria Mecànica i de Materials.
  
València, 11 de maig de 2001.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3987, del 26-04-2001 (2001/3618)

Expedient número 2001/03/14. Adjudicació de la redacció del projecte d'investigació hidrogeològic i avaluació de reserves de l'aqüífer mesozoic de Las Serretillas, a Pedralba (València).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/3618


Data del document
:   09-04-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Pedralba
    * contracte de serveis
    * adjudicació de contracte administratiu

Expedient número 2001/03/14. Adjudicació de la redacció del projecte d'investigació hidrogeològic i avaluació de reserves de l'aqüífer mesozoic de Las Serretillas, a Pedralba (València). [2001/Q3618]
  
1. Entitat adjudicadora
  
a) Organisme: Conselleria d'Agricultura, Pesca i Alimentació.
  
b) Dependència que tramita l'expedient: Servei de Gestió Administrativa.
  
c) Número d'expedient: 2001/03/14.
  
2. Objecte del contracte
  
a) Tipus de contracte: assistència tècnica.
  
b) Descripció de l'objecte: redacció del projecte d'investigació hidrogeològic i avaluació de reserves de l'aqüífer mesozoic de Las Serretillas, a Pedralba (València).
  
c) Diari oficial i data de publicació de l'anunci de licitació: Diari Oficial de la Generalitat Valenciana de 16 de febrer de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost de base de licitació
  
Import total: 99.165.599 pessetes/118.294,40 euros.
  
5. Adjudicació:
  
a) Data: 5 d'abril de 2001.
  
b) Contractista: TEYGE, SA.
  
c) Nacionalitat: espanyola.
  
d) Import d'adjudicació: 55.855.658 pessetes/96.978,52 euros.